পলাশী মনুমেন্ট
পলাশী মনুমেন্ট বা পলাশী স্মৃতিস্তম্ভ হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কতৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।
ভারতীয় বিমানবাহিনী
১৯৪৭ সালে দেশীয় রাজ্য জম্মু ও কাশ্মীরের অধিকার নিয়ে দুই দেশের মধ্যে বিবাদ উপস্থিত হলে কাশ্মীরের মহারাজা সামরিক সাহায্যলাভের আশায় ভারতে যোগ দেন। সংযোজন-সাধনপত্র সাক্ষরিত হওয়ার সঙ্গে সঙ্গে ভারতীয় বিমানবাহিনী অবিলম্বে যুদ্ধক্ষেত্রে অবতীর্ণ হয়। এর ফলে ১৯৪৭ সালের ভারত-পাকিস্তান যুদ্ধের সূচনা ঘটে। যদিও আনুষ্ঠানিকভাবে কোনোরূপ যুদ্ধঘোষণা করা হয়নি। যুদ্ধকালে ভারতীয় বিমানবাহিনী রয়্যাল পাকিস্তান এয়ারফোর্সের সঙ্গে আকাশযুদ্ধে লিপ্ত না হলেও ভারতীয় বাহিনীকে পরিবহণ সহায়তা সহ বিশেষ বৈমানিক সাহায্য দান করেছিল। ১৯৫০ সালে ভারত প্রজাতন্ত্র ঘোষিত হলে ভারতীয় বিমানবাহিনীর নাম থেকে "রয়্যাল" উপসর্গটি বর্জন করা হয়।